CELEX: C2006/060/06
Language: sk
Date: 2006-03-11 00:00:00
Title: Rozsudok Súdneho dvora (veľká komora) zo  17. januára 2006  vo veci C-1/04 (návrh na začatie prejudiciálneho konania podaný Bundesgerichtshof): Susanne Staubitz-Schreiber (Súdna spolupráca v občianskoprávnych veciach — Konkurzné konanie — Nariadenie (ES) č. 1346/2000 — Časová pôsobnosť — Príslušný súd)

11.3.2006   
            
            
               SK
            
            
               Úradný vestník Európskej únie
            
            
               C 60/3
            
         
      ROZSUDOK SÚDNEHO DVORA
   
   (veľká komora)
   zo 17. januára 2006
   vo veci C-1/04 (návrh na začatie prejudiciálneho konania podaný Bundesgerichtshof): Susanne Staubitz-Schreiber (1)
   
   (Súdna spolupráca v občianskoprávnych veciach - Konkurzné konanie - Nariadenie (ES) č. 1346/2000 - Časová pôsobnosť - Príslušný súd)
   (2006/C 60/06)
   Jazyk konania: nemčina
   Vo veci C-1/04, ktorej predmetom je návrh na začatie prejudiciálneho konania podľa článku 234 ES, podaný rozhodnutím Bundesgerichtshof (Nemecko) z 27. novembra 2003 a doručený Súdnemu dvoru 2. januára 2004, ktorý súvisí s konaním: Susanne Staubitz-Schreiber, Súdny dvor (veľká komora), v zložení: predseda V. Skouris, predsedovia komôr P. Jann, C. W. A. Timmermans, A. Rosas a J. Malenovský, sudcovia A. La Pergola, J.-P. Puissochet (spravodajca), R. Schintgen, N. Colneric, S. von Bahr, J. Klučka, U. Lõhmus a E. Levits, generálny advokát: D. Ruiz-Jarabo Colomer, tajomník: R. Grass, vyhlásil 17. januára 2006 rozsudok, ktorého výrok znie:
   Článok 3 ods. 1 nariadenia Rady (ES) č. 1346/2000 z 29. mája 2000 o konkurznom konaní sa má vykladať v tom zmysle, že súd členského štátu, na ktorého území sa nachádza centrum hlavných záujmov dlžníka v čase podania návrhu na začatie konkurzného konania dlžníkom, má naďalej právomoc na začatie uvedeného konania, pokiaľ uvedený dlžník premiestni centrum svojich hlavných záujmov na územie iného členského štátu po podaní návrhu, ale pred rozhodnutím o začatí konania.
   
      (1)  Ú. v. EÚ C 71, 20.3.2004.